|

52011PC0526

Предложение за РЕШЕНИЕ НА СЪВЕТА за изменение и удължаване на периода на прилагане на Решение 2007/641/EО за приключване на консултациите с Република Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие  /* COM/2011/0526 окончателен - 2011/0230 (NLE) */

	ОБЯСНИТЕЛЕН МЕМОРАНДУМ1. Военният преврат от декември 2006 г. доведе до консултации съгласно член 96 от преразгледаното Споразумение от Котону. Вследствие на тези консултации през април 2007 г. бе постигнато споразумение по ангажименти относно правата на човека, демократичните принципи и върховенството на закона. На 1 октомври 2007 г. в своето Решение 2007/641/EО Съветът взе решение за подходящите мерки по отношение на Република Фиджи, за да се установи съответствие между спазването на поетите ангажименти от страна на Република Фиджи и сътрудничеството за развитие.2. На 10 април 2009 г. президентът на Република Фиджи отмени Конституцията, освободи всички съдии и обяви, че ще се проведат избори най-късно през септември 2014 г. По този начин Република Фиджи едностранно наруши ключовите ангажименти, поети пред ЕС през април 2007 г. Това се случи ден след като апелативният съд обяви за незаконно назначаването на ръководеното от военните правителство след преврата от 2006 г. Същевременно в Република Фиджи е обявено извънредно положение и свободата на изразяване на мнение е значително ограничена.3. Вследствие на тези отрицателни промени на 24 септември 2009 г. Съветът реши с Решение 2009/735/EО да удължи до 31 март 2010 г. периода на прилагане на подходящите мерки по отношение на Република Фиджи, установени с Решение 2007/641/EО, който трябваше да изтече на 1 октомври 2009 г. Поради по-нататъшното забавяне в изпълнението на договорените с ЕС ангажименти на 29 март 2010 г. с Решение 2010/208/EС Съветът реши да удължи до 1 октомври 2010 г. периода на прилагане на подходящите мерки по отношение на Република Фиджи, установени с Решение 2007/641/ЕО, а след това на 27 септември 2010 г. с Решение 2010/589/EС отново удължи периода до 31 март 2011 г. и на 31 март 2011 г. с Решение 2011/219/ЕС – до 30 септември 2011 г.5. Не може да бъде отбелязана положителна промяна по отношение на изпълнението на поетите ангажименти.6. Въпреки че през май 2010 г. бе отменена полагаемата сума за 2010 г., която е определена съгласно съпътстващите мерки за бившите страни по Протокола за захарта и зависи от напредъка в продължаването на демократичния процес, част от сумата бе заделена, за да се предостави чрез делегацията на ЕС в Сува пряка помощ на населението в пряка зависимост от производството на захар, така че да бъдат смекчени неблагоприятните социални последици.7. С Решение на Комисията C(2010)8130 индикативната сума за Фиджи за периода 2011—2013 г. бе определена в размер на 51 094 млн. EUR. Отпускането (изцяло или отчасти) на тази полагаема сума обаче ще зависи от напредъка в процеса на консултации по член 96 от Споразумението от Котону (член 37 от Инструмента за сътрудничество за развитие), като при липса на такъв напредък ще се разглеждат единствено мерки за смекчаване на социалните последствия.8. Предвид на продължаващото влошаване на социално-икономическото положение в Република Фиджи и неуспеха на настоящия подход за връщане на демокрацията и върховенството на закона, ще бъде предприета промяна на подхода, включително подновяването на целенасочена помощ за развитие за Фиджи в подкрепа на уязвимото население и на демократизацията. Помощта няма да бъде канализирана през правителството (Съвместно съобщение SEC (2011) 585, прието на 19 май 2011 г.).9. Въз основа на гореспоменатите съображения на този етап Европейският съюз следва да продължи настоящата политика и подходящите мерки.10. Ето защо Комисията предлага на Съвета да удължи периода на прилагане на сега действащото решение с още 12 месеца до 30 септември 2012 г.11. Въпреки това ЕС следва да продължи да поддържа редовен диалог и постоянен политически ангажимент с Република Фиджи и затова решението следва да продължи да бъде обект на постоянно преразглеждане.12. Предлага се временното правителство на Република Фиджи да бъде уведомено за настоящото решение въз основа на приложения проект на писмо до президента Nailatikau, с което той се информира, че: а) ЕС продължава да бъде ангажиран с провеждането на засиления политически диалог по член 8 от Споразумението от Котону, б) в предстоящите решения относно съпътстващите мерки за бившите страни по Протокола за захарта и националната индикативна програма по 10-ия ЕФР по отношение на Република Фиджи ЕС ще продължи да се ръководи от оценката на напредъка, постигнат за възстановяването на конституционния ред, и накрая в) новите консултации съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие са реална възможност за Република Фиджи.13. Ето защо подходящите мерки следва да бъдат изменени само дотолкова, доколкото е наистина необходимо, за да се отчетат съответните настъпили промени и по-специално за да се позволи промяната в подхода, докато същността на мерките, дори и когато вече не са актуални, остава непроменена.ЗаключениеС оглед на гореизложеното Съветът се приканва да приеме приложения проект на предложение за Решение на Съвета за изменение и удължаване на периода на прилагане на подходящите мерки по отношение на Република Фиджи.2011/0230 (NLE)Предложение заРЕШЕНИЕ НА СЪВЕТАза изменение и удължаване на периода на прилагане на Решение 2007/641/EО за приключване на консултациите с Република Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитиеСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз, и по-специално член 217 от него,като взе предвид Споразумението за партньорство между членовете на Групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г.[1] и преразгледано в Люксембург на 25 юни 2005 г.[2] (наричано по-нататък ,,Споразумението за партньорство АКТБ—ЕО“), и по-специално член 96 от него,като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно мерките, които трябва да се вземат, и процедурите, които трябва да се следват за изпълнението на Споразумението за партньорство АКТБ—ЕО[3], и по-специално член 3 от него,като взе предвид Регламент (ЕО) № 1905/2006 на Европейския парламент и на Съвета от 18 декември 2006 г. за създаване на финансов инструмент за сътрудничество за развитие (наричан по-нататък ,,Инструментът за сътрудничество за развитие“)[4], и по-специално член 37 от него,като взе предвид предложението на Европейската комисия,като има предвид, че:1.  Решение 2007/641/EО[5] за приключване на консултациите с Република Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие бе прието с цел прилагане на подходящи мерки след нарушаване на основните елементи, посочени в член 9 от Споразумението за партньорство АКТБ—ЕО, както и на ценностите, посочени в член 3 от Инструмента за сътрудничество за развитие.2.  Периодът на прилагане на тези мерки бе удължен с Решение 2009/735/ЕО[6] от 24 септември 2009 г. и впоследствие с Решение 2010/208/ЕС[7] от 29 март 2010 г., Решение 2010/589/EС[8] от 27 септември 2010 г. и Решение 2011/219/ЕС[9] от 31 март 2011 г., тъй като Република Фиджи не само все още не е изпълнила важните ангажименти по отношение на основните елементи от Споразумението за партньорство АКТБ—ЕО и Инструмента за сътрудничество за развитие, които е поела по време на проведените през април 2007 г. консултации, но също така са настъпили и значителни неблагоприятни промени във връзка с редица от тези ангажименти.3.  Периодът на прилагане на мерките в Решение 2007/641/ЕО изтича на 30 септември 2011 г. Уместно е да се удължи валидността му, а съдържанието на подходящите мерки да бъде актуализирано в съответствие с това,РЕШИ:Член 1Решение 2007/641/ЕО се изменя, както следва:4.  В член 3 втората алинея се заменя със следното:„Срокът му на действие изтича на 30 септември 2012 г. То се преразглежда редовно най-малко на всеки шест месеца.“;5.  Приложението се заменя с приложението към настоящото решение.Член 2Адресат на писмото в приложението към настоящото решение е Република Фиджи.Член 3Настоящото решение влиза в сила в деня на приемането му.Съставено в Брюксел на […] година.За СъветаПредседател […]ПРИЛОЖЕНИЕПроект на писмоНегово Превъзходителство Ratu Epeli NAILATIKAUПрезидент на Република ФиджиСуваРепублика ФиджиВаше Превъзходителство,Европейският съюз (ЕС) придава особена важност на разпоредбите на член 9 от Споразумението за партньорство АКТБ—ЕО и член 3 от Инструмента за сътрудничество за развитие. Партньорството АКТБ—ЕО се основава на зачитането на правата на човека, демократичните принципи и върховенството на закона, които са основни елементи на Споразумението за партньорство АКТБ—ЕО и съставляват основата на нашите отношения.На 11 декември 2006 г. Съветът на ЕС осъди военния преврат в Република Фиджи.Съгласно член 96 от Споразумението за партньорство АКТБ—ЕО и като счита, че военният преврат от 5 декември 2006 г. представлява нарушение на основните елементи, посочени в член 9 от същото споразумение, ЕС покани Република Фиджи (Фиджи) за участие в консултации, както е предвидено в Споразумението за партньорство АКТБ—ЕО, с цел внимателно да се проучи ситуацията и ако е необходимо, да се предприемат мерки за подобряването ѝ.Официалната част от тези консултации започна на 18 април 2007 г. в Брюксел. ЕС изрази своето задоволство, че по това време временното правителство потвърди редица ключови ангажименти по отношение на правата на човека и основните свободи, зачитането на демократичните принципи и върховенството на закона, както е посочено по-долу, и предложи положителни мерки за тяхното изпълнение.За съжаление оттогава бяха наблюдавани редица неблагоприятни промени, по-специално през април 2009 г., което означава, че понастоящем Фиджи е в нарушение на редица поети ангажименти. Това се отнася най-вече до отмяната на Конституцията, значителното отлагане на провеждането на парламентарни избори и нарушаването на правата на човека. Въпреки че изпълнението на ангажиментите е значително забавено, повечето от тези ангажименти продължават да бъдат от съществено значение за сегашното положение на Фиджи и затова са изброени в приложението към настоящото писмо. Едностранното решение на Фиджи да наруши редица ключови ангажименти доведе до загуби за Фиджи във връзка с фондовете за развитие.Въпреки това, в духа на партньорство, залегнал в основата на Споразумението за партньорство АКТБ—ЕО, ЕС изразява готовността си да участва в нови официални консултации веднага щом бъде налице разумна перспектива за успешно приключване на такива консултации. На 1 юли 2009 г. временният министър-председател представи план за реформи и за възстановяване на демократичния ред. ЕС е готов да участва в диалог относно този план и да обмисли възможността той да послужи като основа за нови консултации. Ето защо, с цел да създаде възможност за нови консултации, ЕС реши да удължи периода на прилагане на съществуващите подходящи мерки по отношение на Фиджи. Някои от мерките вече не са актуални, но бе решено, че вместо да ги актуализира едностранно, ЕС предпочита да продължи да търси възможности за нови консултации с Фиджи. Затова е от особена важност временното правителство да поеме ангажимент за приобщаващ вътрешен политически диалог и за гъвкавост по отношение на времевата рамка за плана. Позицията на ЕС е и винаги ще бъде водена от съществените елементи на Споразумението за партньорство АКТБ—ЕО, както и от основните принципи на ЕС, по-конкретно по отношение на ключовата роля на диалога и изпълнението на взаимните задължения, но се подчертава, че от страна на ЕС няма предварителни заключения относно изхода на бъдещите консултации.Ако новите консултации доведат до съществени ангажименти от страна на Фиджи, ЕС е готов за ранно, положително преразглеждане на подходящите мерки. Обратно, ако положението във Фиджи не се промени, загубите за Фиджи на средства за развитие ще продължат. По-конкретно, при вземане на предстоящите решения относно съпътстващите мерки за страните по Протокола за захарта и националната индикативна програма за Фиджи в рамките на 10-ия европейски фонд за развитие ЕС ще се ръководи от оценката на напредъка, постигнат за възстановяването на конституционния ред.До провеждането на нови консултации ЕС приканва Фиджи да продължи и ускори засиления политически диалог.Подходящите мерки са следните:-  хуманитарната помощ и прякото подпомагане на гражданското общество и уязвимото население могат да продължат;-  текущите дейности за сътрудничество, по-конкретно по 8-ия и 9-ия ЕФР, могат да продължат;-  дейностите за сътрудничество, които биха подпомогнали връщането към демокрация и биха подобрили управлението, могат да продължат, освен при много изключителни обстоятелства;-  изпълнението на съпътстващите мерки за 2006 г. по реформата на захарната промишленост може да продължи. Споразумението за финансиране бе подписано на техническо равнище от Фиджи на 19 юни 2007 г. Отбелязва се, че финансовото споразумение включва клауза за временно прекратяване;-  може да се продължи с подготовката и евентуалното подписване на многогодишната индикативна програма за съпътстващите мерки по реформата на захарната промишленост за 2011—2013 г.;-  завършването, подписването на техническо равнище и прилагането на стратегическия документ за страната и националната индикативна програма за 10-ия ЕФР заедно с индикативен финансов пакет, както и възможното отпускане на насърчителен транш в размер до 25 % от тази сума, зависят от изпълнението на ангажиментите в областта на правата на човека и върховенството на закона, по-специално: зачитането на Конституцията от временното правителство; пълното зачитане на независимостта на съдебната власт и възможно най-скорошната отмяна на указите за извънредно положение, въведени отново на 6 септември 2007 г.; разследването или разглеждането в съответствие с предвидените от законите на Фиджи процедури и органи на всички твърдения за нарушения на правата на човека, както и полагането на всички възможни усилия от временното правителство за предотвратяване на изявления от страна на агенции по сигурността, целящи всяване на страх;-  полагаемата сума за 2007 г. за захарната промишленост е нула;-  отпускането на полагаемата сума за 2008 г. за захарната промишленост зависеше от наличието на доказателства за надеждна и навременна подготовка на избори в съответствие с договорените ангажименти, по-специално по отношение на преброяването на населението, преначертаването на границите на избирателните райони и изборната реформа в съответствие с Конституцията, както и от вземането на мерки, които да осигурят функционирането на избирателната служба, включително и назначаването в съответствие с Конституцията на надзорно лице за изборите до 30 септември 2007 г. Полагаемата сума за 2008 г. за захарната промишленост бе загубена на 31 декември 2009 г.;-  полагаемата сума за 2009 г. за захарната промишленост бе отменена през май 2009 г., тъй като временното правителство реши да отложи общите избори за септември 2014 г.;-  полагаемата сума за 2010 г. бе отменена преди 1 май 2010 г., тъй като не бе постигнат напредък в продължаването на демократичния процес; въпреки това, предвид на критичната ситуация в захарния сектор, част от сумата бе заделена за пряка помощ за населението, която пряко зависи от производството на захар, с цел смекчаване на неблагоприятните социални последици. Тези средства се управляват централно от Делегацията на ЕС в Сува и не се разпределят посредством правителството;-  отпускането на индикативната сума по многогодишната индикативна програма за съпътстващите мерки за бившите страни по Протокола за захарта за 2011—2013 г. ще зависи от постигането на споразумение в процеса на консултации; ако такова споразумение не бъде постигнато, за финансиране чрез тази полагаема сума ще се разглеждат единствено мерки за смекчаване на социалните последствия;-  може да бъде обсъдена специална подкрепа за подготовката и изпълнението на ключови ангажименти и по-конкретно за подготовката и/или провеждането на избори;-  регионалното сътрудничество и участието на Фиджи в него остават незасегнати;-  мониторингът на поетите ангажименти ще бъде в съответствие с посочените в приложението към настоящото писмо условия, свързани с редовния диалог, ефективното сътрудничество с мисиите за оценка и мониторинг, както и с представянето на доклади.Освен това ЕС очаква от Фиджи да окаже пълно съдействие на Форума на тихоокеанските острови, що се отнася до изпълнението на препоръките на Групата от изтъкнати личности, които бяха приети от външните министри на Форума по време на срещата им във Вануату на 16 март 2007 г.Европейският съюз ще продължи да следи отблизо ситуацията във Фиджи. Съгласно член 8 от Споразумението от Котону с Фиджи ще бъде провеждан засилен политически диалог, за да се гарантира спазването на правата на човека, възстановяването на демокрацията и зачитането на върховенството на закона, докато и двете страни не стигнат до заключението, че засиленият характер на диалога е изпълнил целта си.Ако е налице забавяне, прекратяване или промяна в посоката на изпълнение на поетите ангажименти от страна на временното правителство, ЕС си запазва правото да адаптира подходящите мерки.ЕС подчертава, че привилегиите на Фиджи в сътрудничеството на страната с ЕС зависят от спазването на основните елементи на Споразумението от Котону и на принципите, залегнали в Инструмента за сътрудничество за развитие. За да се убеди ЕС, че временното правителство е напълно готово да следва поетите ангажименти, от особена важност ще бъде постигането на бърз и значителен напредък по тяхното изпълнение.С уважение,Съставено в Брюксел на […] година.За ЕС |Приложение към приложението ДОГОВОРЕНИ АНГАЖИМЕНТИ С РЕПУБЛИКА ФИДЖИ .А. Спазване на демократичните принципиАнгажимент № 1Провеждане на свободни и честни парламентарни избори в срок от 24 месеца, считано от 1 март 2007 г., в зависимост от заключенията на оценка, която трябва да бъде извършена от независимите експерти, назначени от секретариата на Форума на тихоокеанските острови. Процесите на подготовка и провеждане на изборите ще бъдат съвместно наблюдавани, адаптирани и преразглеждани, когато е необходимо, на базата на взаимно договорени показатели. По-конкретно това означава, че:-  до 30 юни 2007 г. временното правителство приема график на датите за приключване на различните стъпки, които трябва да бъдат предприети при подготовката на новите парламентарни избори,-  графикът посочва точно сроковете за преброяване на населението, преначертаването на границите на избирателните райони и провеждането на избирателна реформа,-  определянето на границите на избирателните райони и избирателната реформа се провеждат в съответствие с Конституцията,-  вземат се мерки, които да гарантират функционирането на избирателната служба, включително и назначаването до 30 септември 2007 г. на надзорно лице за изборите, в съответствие с Конституцията,-  назначаването на вицепрезидент се извършва в съответствие с Конституцията.Ангажимент № 2При приемането на важни законодателни, фискални и други инициативи и промени по различни политики временното правителство взема предвид консултациите с гражданското общество и други заинтересовани страни.Б. Върховенство на законаАнгажимент № 1Временното правителство полага всички усилия за предотвратяване на изявления от органи по сигурността, целящи всяване на страх.Ангажимент № 2Временното правителство се придържа към Конституцията от 1997 г. и гарантира нормалната и независима работа на институциите, предвидени в Конституцията, като Комисията на Република Фиджи за правата на човека, Комисията за държавната администрация и Конституционната комисия. Запазват се значителната независимост и функционирането на Висшия съвет на старейшините.Ангажимент № 3Напълно се зачита независимостта на съдебната власт и ѝ се позволява да работи свободно, като нейните решения се спазват от всички заинтересовани страни, и по-специално:-  временното правителство предприема необходимите мерки за назначаването на съда, предвиден в раздел 138 (3) от Конституцията, в срок до 15 юли 2007 г.,-  всяко назначаване и/или отстраняване на съдии се извършва оттук нататък в пълно съответствие с разпоредбите на Конституцията и процедурните правила,-  няма случаи на намеса, под каквато и да била форма, на военните и полицията или на временното правителство в работата на съдебната система, включително пълно зачитане на юридическата професия.Ангажимент № 4Всички наказателни производства, свързани със случаи на корупция, се провеждат по съответния съдебен ред и се гарантира, че всеки друг орган, който може да бъде създаден за разследване на предполагаеми случаи на корупция, действа в рамките, определени от Конституцията.В. Защита правата на човека и основните свободиАнгажимент № 1Временното правителство взема всички необходими мерки за улесняване на разследването или разглеждането на всички твърдения за нарушения на правата на човека съгласно различните процедури и органи, предвидени в законите на Република Фиджи.Ангажимент № 2Временното правителство отменя указите за извънредно положение през май 2007 г., при условие че липсват заплахи за националната сигурност и обществения ред и безопасност.Ангажимент № 3Временното правителство се ангажира да осигури пълната независимост на Комисията за правата на човека на Фиджи при изпълнение на нейните функции в съответствие с разпоредбите на Конституцията.Ангажимент № 4Гарантира се пълната свобода на изразяване на мнение и свободата на медиите във всичките им форми, както е предвидено в Конституцията.Г. Последващи мерки по отношение на поетите ангажиментиАнгажимент № 1Временното правителство се задължава да поддържа редовен диалог, който да позволи проверка на постигнатия напредък и да предостави на органите/представителите на ЕС и на Европейската комисия пълен достъп до информация по всички въпроси, свързани с правата на човека, мирното възстановяване на демокрацията и върховенството на закона в Република Фиджи.Ангажимент № 2Временното правителство оказва пълно сътрудничество на всички мисии на ЕС за оценка и мониторинг на напредъка.Ангажимент № 3Временното правителство изпраща на всеки три месеца, считано от 30 юни 2007 г., доклади за напредъка по основните елементи на Споразумението от Котону и по ангажиментите.Отбелязва се, че по някои въпроси може да бъде постигнат ефективен напредък само ако се възприеме прагматичен подход, който отчита реалността на настоящето и се съсредоточава върху бъдещето.[1] ОВ L 317, 15.12.2000 г., стр. 3.[2] ОВ L 287, 28.10.2005 г., стр. 4.[3] ОВ L 317, 15.12.2000 г., стр. 376.[4] ОВ L 378, 27.12.2006 г., стр. 41—71.[5] ОВ L 260, 5.10.2007 г., стр. 15.[6] ОВ L 262, 6.10.2009 г., стр. 43.[7] ОВ L 89, 9.4.2010 г., стр. 7.[8] OВ L 260, 2.10.2010 г., стp. 10—15.[9] OВ L 93, 7.4.2011 г., стp. 2—8.


|

52011PC0302

/* COM/2011/0302 окончателен - NLE 2011/0133 */  РЕШЕНИЕ НА СЪВЕТА за предоставяне на разрешение на Германия да прилага намалена ставка за данъчно облагане на електроенергията, която се доставя пряко на плавателни съдове при престоя им на котвена стоянка в пристанища („наземно електроснабдяване“), в съответствие с член 19 от Директива 2003/96/ЕО Предложение за РЕШЕНИЕ НА СЪВЕТА за предоставяне на разрешение на Германия да прилага намалена ставка за данъчно облагане на електроенергията, която се доставя пряко на плавателни съдове при престоя им на котвена стоянка в пристанища („наземно електроснабдяване“), в съответствие с член 19 от Директива 2003/96/ЕО

	ОБЯСНИТЕЛЕН МЕМОРАНДУМ1. КОНТЕКСТ НА ПРЕДЛОЖЕНИЕТОДанъчното облагане на енергийните продукти и електроенергията в Съюза се урежда с Директива 2003/96/ЕО[1] на Съвета (наричана по-долу „Директива за енергийното данъчно облагане“ или „директивата“).Съгласно член 19, параграф 1 от директивата в допълнение към разпоредбите, предвидени по-специално в членове 5, 15 и 17 от нея, Съветът, като действа с единодушие по предложение на Комисията, може да даде разрешение на всяка държава-членка да въведе допълнително освобождаване или намаление на нивата на данъчно облагане поради специфични съображения.Целта на настоящото предложение е да се разреши на Германия да прилага намалена ставка за данъчно облагане на електроенергията, която се доставя пряко на плавателни съдове при престоя им на котвена стоянка в пристанища (наричана по-долу „наземно електроснабдяване“). Предназначението на освобождаването е да се предостави икономически стимул за използването на наземно електроснабдяване с цел да се намали замърсяването на въздуха в пристанищните градове.Искането и неговият общ контекстС писмо от 27 декември 2010 г. германските органи уведомиха Комисията, че възнамеряват да приложат намалена ставка на нивото на минималната ставка на ЕС, т.е. 0,50 евро/MWh, за данъчно облагане на електроенергията при наземно електроснабдяване. Допълнителна информация от Германия беше получена на 11 януари 2011 г.Германия поиска намалената ставка да бъде предоставена за неопределен период от време.Чрез поисканата мярка Германия желае да предостави стимул за използването на наземно електроснабдяване, което се счита за по-малко замърсяваща алтернатива в сравнение с генерирането на електроенергия на борда на плавателните съдове при престоя им на котвена стоянка в пристанища. Понастоящем наземното електроснабдяване се облага с общата ставка за данъчно облагане на електроенергията, която е 20,50 евро/MWh. От друга страна, съгласно член 14, параграф 1, буква в) от Директивата за енергийното данъчно облагане държавите-членки трябва да освобождават от облагане електроенергията, генерирана на борда на корабите, за корабоплаването във водите на Общността, и съгласно член 15, параграф 1, буква е) могат да правят това за корабоплаването по вътрешни водни пътища в случаите, когато електроенергията се произвежда на борда на корабите.Германия би искала да приложи намалена ставка от 0,50 евро/MWh за наземно електроснабдяване, като по този начин спазва минималната ставка за данъчно облагане на електроенергията, предвидена в Директива 2003/96/ЕО. Намалената ставка за данъчно облагане на електроенергията следва да се прилага за всички доставки на наземно електроснабдяване както във водите на Общността, така и по вътрешните водни пътища, освен когато става въпрос за частно плаване за развлечение.С намалението на данъчната ставка Германия иска да предостави на операторите на плавателни съдове стимул да използват наземно електроснабдяване с цел да се намалят емисиите във въздуха и шумът от плавателни съдове при престой на котвена стоянка, както и емисиите на CO2. Прилагането на намалена данъчна ставка ще подобри конкурентоспособността на наземното електроснабдяване по отношение на изгарянето на котелно гориво на борда, което е напълно освободено от данъчно облагане.Германия счита, че мярката е съобразена с Препоръка 2006/339/ЕО на Комисията[2] относно насърчаването на електрическо захранване на корабите от сушата при престоя им на котвена стоянка в пристанища на Общността, както и със Съобщението на Комисията „Стратегически цели и препоръки за политиката на ЕС в областта на морския транспорт до 2018 г.“ (COM(2009)8)[3].Аргументи на германските органи по отношение на въздействието на мярката върху вътрешния пазарГерманските органи твърдят, че мярката не би засегнала правилното функциониране на вътрешния пазар и не би довела до нарушение на конкуренцията. Те представят довода, че бенефициерите — операторите на кораби, които ще получават наземно електроснабдяване при минималното ниво на данъчно облагане, предвидено в Директива 2003/96/ЕО, няма в действителност да се ползват с икономическо предимство, тъй като понастоящем тези оператори генерират своята електроенергия на борда на корабите и тъй като тази електроенергия е освободена от данъчно облагане. Според германските органи замяната на генерирането на собствена електроенергия на борда с наземно електроснабдяване, облагано с приложимото минимално ниво на данъчно облагане, няма да доведе като цяло до предимство по отношение на разходите.Действащи разпоредби в областта на предложениетоДиректива 2003/96/ЕО на Съвета от 27 октомври 2003 г. относно преструктурирането на правната рамка на Общността за данъчно облагане на енергийните продукти и електроенергията, по-специално член 14, параграф 1, буква в) и член 15, параграф 1, буква е).Оценка на мярката съгласно член 19 от Директива 2003/96/ЕОСпецифични съображенияЧлен 19, параграф 1, първа алинея от директивата гласи, както следва:„В допълнение към разпоредбите от предишните членове, и по-специално тези от членове 5, 15 и 17, Съветът, като действа единодушно по предложение на Комисията, може да даде разрешение на всяка държава-членка да въведе допълнително освобождаване или редуциране на нивата на данъчно облагане поради специфични съображения.“Посредством въпросното данъчно намаление германските органи преследват целта за насърчаване на по-безвреден за околната среда начин за задоволяване на нуждите на корабите от електроенергия по време на престоя им на котвена стоянка в пристанища, чрез което да се постигне подобряване на качеството на въздуха в района. Както Германия отбеляза, всъщност Комисията вече е препоръчала използването на наземно електроснабдяване като алтернатива на генерирането на електроенергия на борда на плавателните съдове по време на престоя им на котвена стоянка в пристанища, като по такъв начин е признала неговите предимства за околната среда[4]. Отбелязва се, че понастоящем в Германия електроенергията, доставяна на плавателни съдове при престоя им на котвена стоянка в пристанища, се облага с данък от 20,50 евро/MWh. Така исканото намаление ще създаде допълнителен стимул за използването на тази технология, съответстващ на 20 евро/MWh, и следователно ще допринесе за постигане на поставената цел на политиката.Комисията също отбелязва, че една от главните пречки за по-широко използване на наземното електроснабдяване към момента е почти пълната липса на необходимата инфраструктура на сушата в пристанищата и че следователно вероятно ще бъдат необходими допълнителни инициативи по-специално за изграждане на такава инфраструктура, така че да бъдат постигнати целите на политиката на въпросното освобождаване от данъчно облагане. В това отношение се отбелязва, че считано от юни 2011 г. държавите-членки ще бъдат безусловно задължени да постигнат стандартите за качество на въздуха за съответните замърсители като праховите частици[5]. Това задължение ще ги застави да намерят решения на проблеми като емисиите от корабите по време на престоя им на котвена стоянка в пристанища, когато това е целесъобразно, и се предполага, че в пристанищата с такива проблеми ще бъде насърчавано използването на наземно електроснабдяване като част от цялостната стратегия за качество на въздуха.Що се отнася до естеството на преследваната цел на политиката, Комисията изтъква, че поощряването на наземното електроснабдяване всъщност е обща цел на политиката, която следва да се изпълнява от Съюза като цяло. Това е ясно изложено в Съобщението на Комисията COM(2007)575 относно интегрираната морска политика и в придружаващия го работен документ на службите на Комисията[6], в които се обявява, че тази цел ще бъде взета под внимание в контекста на преразглеждането на Директива 2003/96/ЕО. Предназначението на член 19 обаче е в отделните държави-членки да се реагира при специфични обстоятелства, които не са отразени в самата директива. Следователно дерогация въз основа на член 19, която е насочена към постигане на целта на политиката за насърчаване на наземното електроснабдяване, може да се предостави само като преходна мярка, преди тази цел да бъде разгледана в контекста на преразглеждането на Директива 2003/96/ЕО.Съгласуваност с други политики и цели на СъюзаИсканата мярка засяга главно политиката на ЕС в областта на околната среда. Тъй като ще спомогне да се намали изгарянето на котелно гориво на борда на плавателните съдове в пристанищата, мярката всъщност ще допринесе за постигане на целта за подобряване на качеството на въздуха в района. Мярката би могла също да доведе в известна степен до намаляване на емисиите на CO2, въпреки че степента на това въздействие ще зависи от източника на електроенергията, която ще бъде доставяна на плавателните съдове посредством наземната мрежа[7].Тук е уместно да се припомни, че важна причина за неблагоприятното конкурентно положение на наземното електроснабдяване представлява фактът, че алтернативата, т.е. произвежданата на борда на плавателните съдове в морски пристанища електроенергия, понастоящем се ползва от пълно освобождаване от данъчно облагане: освободено от данъчно облагане е не само котелното гориво, изгаряно за генерирането на електроенергия, което съответства на нормалното положение съгласно член 14, параграф 1, буква а) от Директива 2003/96/ЕО, освободена е и самата електроенергия, произведена на борда на плавателните съдове (вж. член 14, параграф 1, буква в) от Директива 2003/96/ЕО). Въпреки че последното освобождаване като такова може да се счита за трудно съвместимо с екологичните цели на Съюза, то отразява съображения за практичност. Всъщност при данъчното облагане на електроенергията, произведена на борда, от собственика на кораба — който често е установен в трета държава — или от оператора на кораба се изисква да декларират количеството на потребената електроенергия. Освен това в декларацията трябва да се определи делът на електроенергията, потребена в териториалните води на държавите-членки, в които се дължи данъкът. Това, че се налага да подават такива декларации за всяка държава-членка, чиито териториални води са засегнати, би породило огромна административна тежест за собствениците на кораби. При тези обстоятелства може да бъде оправдано да не се наказва по-малко замърсяващата алтернатива на наземното електроснабдяване, като се позволи на Германия да прилага намалена ставка за данъчно облагане.По отношение на електроенергията, потребявана от плавателните съдове при престоя им на котвена стоянка в пристанища по вътрешни водни пътища, и обратно на положението, възникващо в морските пристанища, освобождаването на електроенергията, произвеждана на борда на плавателните съдове, се прилага от държавите-членки по избор (член 15, параграф 1, буква е)). Следователно няма правно ограничение, което да попречи на държавите-членки да третират еднакво наземното електроснабдяване и производството на борда на плавателните съдове в пристанища по вътрешни водни пътища. При все това предлаганата с член 15, параграф 1, буква е) от директивата възможност да не се облага с данък електроенергията, генерирана на борда на плавателния съд, трябва отново да се обясни със съображения за практичност от страна на законодателя и същевременно да се обвърже тясно с незадължителните предимства за данъчно облагане за целите на корабоплаването по вътрешни водни пътища. По-голямата част от държавите-членки, сред които и Германия, са решили да не облагат с данък горивата, използвани за тези цели. Що се отнася до Рейн и нейните притоци, това освобождаване от данъчно облагане е допълнително част от едно международно споразумение[8], ратифицирано от Германия. Също така се счита за непрактично влаганото гориво, използвано за генериране на електроенергия на борда на плавателния съд, да се облага с данък отделно [вж. член 21, параграф 5, трета алинея от Директива 2003/96/ЕО], тъй като това ще означава най-малко, че се прави разграничение между горивото, използвано за генериране на електроенергия, и горивото за корабоплаване. В крайна сметка, при вземането на решение дали приложимото при морските превози освобождаване от данъци да се разшири за горивата, използвани за корабоплаване по вътрешни водни пътища, държавите-членки ще вземат под внимание редица аспекти, включително по-общите цели на националната транспортна политика като екологичните съображения, които могат да ги накарат да не облагат с данък горивата, използвани за тези цели.Поради това на настоящия етап се счита за обосновано да се разшири възможността за освобождаване на наземното електроснабдяване за пристанища по вътрешни водни пътища.Вътрешен пазар и лоялна конкуренцияОт гледна точка на вътрешния пазар и лоялната конкуренция исканата мярка ще намали съществуващото поради освобождаване от данъчно облагане на котелното гориво неравновесие между двата конкуриращи се източника на електроенергия за кораби на котвена стоянка в пристанища, т.е. между генерирането на борда на плавателния съд и наземното електроснабдяване.Що се отнася до конкуренцията между операторите на плавателни съдове, на първо място трябва отново да се отбележи, че понастоящем има твърде малко плавателни съдове, които използват наземно електроснабдяване на търговска основа. На второ място, дори и мярката да даде предимство на корабоплавателните дружества що се отнася до възможността да закупуват електроенергия на по-ниска цена в сравнение с дружествата от други сектори, не се очаква разглежданата мярка да промени осезаемо конкурентната среда в сектора на морския транспорт. Въпреки че точните прогнози за разходите зависят в решаваща степен от развитието на цената на нефта и поради това е много трудно да бъдат направени, наличните данни подкрепят твърдението на Германия, че като цяло дори пълното освобождаване от данъчно облагане в повечето случаи не би намалило експлоатационните разходи за наземно електроснабдяване под разходите за генериране на борда на плавателния съд[9] и следователно в никакъв случай не би представлявало значително конкурентно предимство за операторите на плавателни съдове, които използват наземно електроснабдяване, в сравнение с тези, които използват генериране на борда на плавателния съд. В настоящия случай значително нарушение, подобно на горепосоченото, може да се очаква в още по-малка степен, тъй като Германия ще спазва минималното ниво за данъчно облагане, предвидено в Директива 2003/96/ЕО.Що се отнася до конкуренцията между пристанищата, при положение че, както бе посочено по-горе, въпреки намалението на данъка няма вероятност използването на наземно електроснабдяване — поне в краткосрочен план — да стане по-икономично от генерирането на борда, не съществува и вероятност данъчното намаление за наземното електроснабдяване да наруши значително конкуренцията между пристанищата, като стимулира плавателните съдове да променят маршрута си с оглед наличието на тази възможност.И накрая, може да се добави, че срокът, за който се предлага да се разреши прилагането на намалена данъчна ставка, е достатъчно кратък, така че да се изключи възможността, направеният в предходните два параграфа анализ да претърпи промяна преди изтичането му.Срок на прилагане на мярката и развитие на правната рамка на ЕС за данъчно облагане на енергийните продуктиПо принцип срокът на прилагане на дерогацията следва да бъде достатъчно дълъг, така че операторите на пристанища да не се разколебаят да направят необходимите инвестиции. Тази цел обаче трябва да съответства на необходимостта своевременно да се преразгледа ситуацията в Германия и необходимостта да не се подкопае бъдещото развитие на действащата правна рамка. Във връзка с последното следва да се има предвид, че на 13 април 2011 г. Комисията предложи преразглеждане на Директива 2003/96/ЕО[10], с оглед тя да бъде съгласувана по-добре с целите на политиките в областта на енергетиката и околната среда, по-специално с целите по отношение на изменението на климата за периода след 2013 г. В посоченото предложение се съдържа и разпоредба, с която от държавите-членки се изисква да освободят наземното електроснабдяване от данъчно облагане до 31 декември 2020 г. (член 14, параграф 1, буква д) от проекта). При тези обстоятелства изглежда целесъобразно исканото разрешение да се предостави за период от три години, като обаче е възможно в тази област да влязат в сила общи разпоредби, преди да е изтекъл предвиденият срок.Правила за държавна помощДанъчната ставка в размер на 0,50 евро/MWh, предвидена от германските органи, спазва минималното ниво на данъчно облагане в съответствие с член 10 от Директива 2003/96/ЕО. Поради това мярката попада в обхвата на така наречения Общ регламент за групово освобождаване (Регламент (ЕО) № 800/2008)[11] и следователно е освободена от изискването за предварително уведомяване.2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТОКонсултация със заинтересованите страниНастоящото предложение се основава на искане, отправено от Германия, и засяга само тази държава-членка.Набиране и използване на експертни становищаНе бяха необходими външни експертни становища.Оценка на въздействиетоНастоящото предложение се отнася до предоставяне на разрешение за отделна държава-членка по нейно искане.3. ПРАВНИ ЕЛЕМЕНТИ НА ПРЕДЛОЖЕНИЕТОЦелта на предложението е на Германия да се предостави разрешение за дерогация от общите разпоредби на Директива 2003/96/ЕО на Съвета и да се прилага намалена ставка от 0,50 евро/MWh за данъчно облагане на електроенергията, която се доставя пряко на плавателни съдове при престоя им на котвена стоянка в пристанища.Правно основаниеЧлен 19 от Директива 2003/96/ЕО на Съвета.Принцип на субсидиарностОбластта на косвеното данъчно облагане, включена в обхвата на член 113 от Договора за функционирането на Европейския съюз (ДФЕС), сама по себе си не попада в изключителната компетентност на Европейския съюз по смисъла на член 3 от ДФЕС.Упражняването от страна на държавите-членки на техните правомощия в тази област обаче е строго определено и ограничено от действащото право на ЕС. Съгласно член 19 от Директива 2003/96/ЕО единствено Съветът разполага с правомощията да предоставя разрешение на държава-членка да въведе допълнително освобождаване или намаление по смисъла на посочената разпоредба. Самите държави-членки не могат да заместят Съвета.Поради това предложението е в съответствие с принципа на субсидиарност.Принцип на пропорционалностПредложението е в съответствие с принципа на пропорционалност. Данъчното намаление не надхвърля това, което е необходимо за постигане на въпросната цел (вж. съображенията относно вътрешния пазар и лоялната конкуренция по-горе).Избор на инструментиПредлаган/и инструмент/и: решение на Съвета.Член 19 от Директива 2003/96/ЕО предвижда единствено този вид мярка.4. ОТРАЖЕНИЕ ВЪРХУ БЮДЖЕТАПредложението не създава финансова или административна тежест за Съюза. Следователно предложението няма отражение върху бюджета на Съюза.2011/0133 (NLE)Предложение заРЕШЕНИЕ НА СЪВЕТАза предоставяне на разрешение на Германия да прилага намалена ставка за данъчно облагане на електроенергията, която се доставя пряко на плавателни съдове при престоя им на котвена стоянка в пристанища („наземно електроснабдяване“), в съответствие с член 19 от Директива 2003/96/ЕОСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз,като взе предвид Директива 2003/96/ЕО на Съвета от 27 октомври 2003 година относно преструктурирането на правната рамка на Общността за данъчно облагане на енергийните продукти и електроенергията[12], и по-специално член 19 от нея,като взе предвид предложението на Европейската комисия,като има предвид, че:1.  С писмо от 27 декември 2010 г. Германия поиска да ѝ бъде разрешено да прилага намалена ставка за данъчно облагане на електроенергията, която се доставя пряко на плавателни съдове при престоя им на котвена стоянка в пристанища („наземно електроснабдяване“), съгласно член 19 от Директива 2003/96/ЕО.2.  С намалението на данъка, което възнамерява да приложи, Германия цели да насърчи по-широкото използване на наземното електроснабдяване като по-безвреден за околната среда начин за задоволяване на нуждите на корабите от електроенергия при престоя им на котвена стоянка в пристанища в сравнение с изгарянето на котелно гориво на борда на плавателните съдове.3.  Доколкото чрез използването му се избягват замърсяващи въздуха емисии, свързани с изгарянето на котелно гориво на борда на плавателните съдове при престоя им на котвена стоянка в пристанища, наземното електроснабдяване допринася за подобряване на качеството на въздуха в района на пристанищните градове. Поради това се очаква мярката да допринесе за целите на политиките на ЕС в областта на околната среда и здравеопазването.4.  Предоставянето на разрешение на Германия да прилага намалена ставка за данъчно облагане на електроенергията при наземно електроснабдяване не надхвърля необходимото за постигането на горепосочената цел, тъй като в повечето случаи генерирането на електроенергия на борда ще продължи да бъде по-конкурентната алтернатива. По същата причина, както и поради настоящата сравнително ниска степен на навлизане на технологията на пазара няма вероятност мярката да доведе до значително нарушаване на конкуренцията през периода на действието си и следователно няма да се отрази неблагоприятно върху правилното функциониране на вътрешния пазар.5.  От член 19, параграф 2 от Директива 2003/96/ЕО следва, че всяко разрешение, предоставено съгласно това условие, трябва да бъде строго ограничено във времето. Предвид необходимостта от достатъчно дълъг период, при който операторите на пристанища да не се разколебаят да направят необходимите инвестиции, но също и необходимостта своевременно да се преразгледа ситуацията в Германия, както и необходимостта да не се подкопае бъдещото развитие на действащата правна рамка, е целесъобразно исканото разрешение да се предостави за срок от три години, като обаче е възможно в тази област да влязат в сила общи разпоредби, преди да е изтекъл предвиденият срок,ПРИЕ НАСТОЯЩОТО РЕШЕНИЕ:Член 1С настоящото на Германия се дава разрешение да прилага намалена ставка за данъчно облагане на електроенергията, която се доставя пряко на плавателни съдове при престоя им на котвена стоянка в пристанища, когато не става въпрос за частно плаване за развлечение, при условие че се спазват минималните нива за данъчно облагане съгласно член 10 от Директива 2003/96/ЕО.Член 2Настоящото решение се прилага от двадесетия ден след публикуването му в Официален вестник на Европейския съюз. Прилагането му се преустановява три години след тази дата.Ако обаче Съветът, като действа въз основа на член 113 от ДФЕС, предвиди общи правила за данъчни облекчения за наземното електроснабдяване, прилагането на настоящото решение се преустановява в деня, в който станат приложими тези общи правила.Член 3Адресат на настоящото решение е Федерална република Германия.Съставено в Брюксел на година.За СъветаПредседател [1] Директива 2003/96/ЕО на Съвета от 27 октомври 2003 г. относно преструктурирането на правната рамка на Общността за данъчно облагане на енергийните продукти и електроенергията, ОВ L 283, 31.10.2003 г., стр. 51.[2] Препоръка 2006/339/ЕО на Комисията от 8 май 2006 г. относно насърчаването на електрическо захранване на корабите от сушата при престоя им в пристанища на Общността (ОВ L 125, 12.5.2006 г.).[3] Съобщение на Комисията до Европейския парламент, Съвета, Европейския икономически и социален комитет и Комитета на регионите — Стратегически цели и препоръки за политиката на ЕС в областта на морския транспорт до 2018 г., COM (2009) 8 окончателен.[4] Вж. бележка 2 по-горе.[5] Вж. Директива 2008/50/ЕО на Европейския парламент и на Съвета от 21 май 2008 година относно качеството на атмосферния въздух и за по-чист въздух за Европа (ОВ L 152, 11.6.2008 г.).[6] Съобщение на Комисията до Европейския парламент, Съвета, Европейския икономически и социален комитет и Комитета на регионите — Интегрирана морска политика за Европейския съюз от 10.10.2007 г., COM (2007) 575 окончателен, и Работен документ на службите на Комисията — Придружаващ документ към Съобщението на Комисията до Европейския парламент, Съвета, Европейския икономически и социален комитет и Комитета на регионите — Интегрирана морска политика за Европейския съюз от 10.10.2007 г., SEC (2007) 1278.[7] На по-ранен етап Комисията бе изчислила, че прехвърлянето към наземно електроснабдяване ще доведе до средно намаление на емисиите на CO2 от 50 %, вж. бележка под линия 2. Въпреки това въздействието на мярката може да варира в значителна степен от тази средна стойност, тъй като то зависи изключително от въглеродната интензивност на съответния пазарен район и от точния момент на възникване на допълнителното търсене на електроенергия.[8] Вж. член 1 от Споразумение от 16 май 1952 г. между държавите, през чиято територия преминава Рейн, и Белгия относно митническото и данъчното третиране на газьола, използван като корабни запаси при корабоплаването по река Рейн (Bundesgesetzblatt 1953 г., част II, стр. 531).[9] Вж.. Европейска Комисия, Генерална дирекция „Околна среда“, Договор за услуги за емисии от кораби: възлагане, намаляване и пазарни инструменти, задача 2а – Наземно електроснабдяване, август 2005 г., http://ec.europa.eu/environment/air/pdf/task2_shoreside.pdf. Анализът на разходите е извършен за трите пристанища: Гьотеборг (Швеция), Жуно и Лонг Бийч (САЩ).[10] Предложение за Директива на Съвета за изменение на Директива 2003/96/EО относно преструктурирането на правната рамка на Общността за данъчно облагане на енергийните продукти и електроенергията, COM (2011) 169/3.[11] Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора (Общ регламент за групово освобождаване), ОВ L 214, 9.8.2008 г.[12] ОВ L 283, 31.10.2003 г., стр. 51.


|

52010PC0437

Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/003 ES/ Galicia Textiles, Испания)  /* COM/2010/0437 окончателен */

	[pic] | ЕВРОПЕЙСКА КОМИСИЯ |Брюксел, 20.8.2010COM(2010) 437 окончателенПредложение заРЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАза мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/003 ES/ Galicia Textiles, Испания)ОБЯСНИТЕЛЕН МЕМОРАНДУМВ точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление[1] се допуска мобилизиране на Европейския фонд за приспособяване към глобализацията (наричан по-нататък „ЕФПГ“) в рамките на годишния таван от 500 милиона евро над съответните функции от финансовата рамка.Правилата, които са приложими за финансовото участие от страна на ЕФПГ, са установени в Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията[2].На 5 февруари 2010 г. Испания подаде заявление EGF/2010/003 ES/Galicia Textiles за финансово участие от страна на ЕФПГ вследствие на съкращения в 82 предприятия, извършващи дейност по разделение 14 от NACE Revision 2 („Производство на облекло“)[3] в региона NUTS II Галисия (ES11) в Испания.След като разгледа задълбочено заявлението, Комисията заключи, в съответствие с член 10 от Регламент (ЕО) № 1927/2006, че условията за финансово участие по силата на посочения регламент са спазени.ОБОБЩЕНИ ДАННИ ЗА ЗАЯВЛЕНИЕТО И АНАЛИЗОсновни данни:Референтен номер ЕФПГ EGF/2010/003Държава-членка ИспанияЧлен 2 б)Засегнати предприятия 82Регион NUTS II Галисия (ES11)Разделение от NACE Revision 2 14 („Производство на облекло“)Референтен период 1.3.2009 г.—30.11.2009 г.Начална дата на персонализираните услуги 8.2.2010 г.Дата на подаване на заявлението 5.2.2010 г.Съкращения по време на референтния период 703Брой на съкратените работници в целевата група за получаване на помощ 500Персонализирани услуги: бюджет в евро 2 645 000Разходи по прилагането на ЕФПГ[4]: бюджет в евро 193 000% на разходите по прилагането на ЕФПГ 6,80Общ бюджет в евро 2 838 000Участие на ЕФПГ в евро (65 %) 1 844 7001.  Заявлението бе представено на Комисията на 5 февруари 2010 г. и към него бе представена допълнителна информация за периода до 11 май 2010 г.2.  Заявлението отговаря на условията за финансово участие от страна на ЕФПГ, установени в член 2, буква б) от Регламент (ЕО) № 1927/2006, и е подадено в 10-седмичния срок, посочен в член 5 от същия регламент.Връзка между съкращенията и големите структурни промени в моделите на световната търговия, възникнали вследствие на глобализацията или на глобалната финансова и икономическа криза3.  За да обоснове връзката между съкращенията и големите структурни промени в моделите на световната търговия, възникнали вследствие на глобализацията, Испания посочва, че либерализацията на търговията с текстил и облекло е довела до коренни промени в структурата на световната търговия. По данни на Евростат[5] в периода 2005—2008 г. вносът на облекла в ЕС-27 се е увеличил с 20,5 % от 49 305 милиона евро на 59 433 милиона евро. Основният доставчик е бил Китай, като неговият внос в ЕС-27 в периода 2005—2008 г. се е увеличил с 49,2 %.4.  Заявителят освен това се позовава на общата тенденция, наблюдавана в промишления отрасъл на текстила и облеклото, за делокализиране на производството към държави извън ЕС, в които разходите са по-ниски, като например Тунис, Китай, Мароко, както и различни държави на азиатския континент.Доказване на броя на съкращенията и съответствие с критериите по член 2, буква б)5.  Испания представи посоченото заявление по критериите за намеса, посочени в член 2, буква б) от Регламент (ЕО) № 1927/2006, съгласно които се изискват най-малко 500 съкращения за период от 9 месеца в предприятия от същото разделение на NACE Revision 2 в един регион или два граничещи региона на ниво NUTS II в държава-членка.6.  В заявлението се посочват общо 703 съкращения в 82 предприятия, извършващи дейност по същото разделение 14 на NACE Revision 2 („Производство на облекло“), по време на деветмесечния референтен период от 1 март 2009 г. до 30 ноември 2009 г., като всичките са разположени в региона NUTS II Галисия (ES11). Всички съкращения са изчислени в съответствие с член 2, втора алинея, второ тире от Регламент (ЕО) № 1927/2006.Обяснение на непредвидимия характер на тези съкращения7.  Испанските органи твърдят, че новият икономически контекст, настъпил вследствие на финансовата и икономическата криза, която не е могло да бъде предвидена, е оказал отрицателно въздействие върху отрасъла на текстила и облеклото от третото тримесечие на 2008 г. насам. Непредвидимият характер на кризата е засегнал както предлагането, така и търсенето в текстилния отрасъл: условията във връзка с достъпа до кредитиране с оглед финансиране на дейностите в отрасъла са станали много по-строги, като същевременно спадът в потребителското търсене е довел до нарастване на броя на случаите на неизпълнение на задълженията за плащане. В резултат на това през 2008 г. случаите на обявяване в несъстоятелност в текстилния отрасъл са били много по-многобройни в сравнение с 2007 г., с последващото от това закриване на работни места. В подкрепа на това твърдение заявителят цитира данни от областта на социалната сигурност, съгласно които през първите месеци на 2009 г. в отрасъла на текстила и облеклото в Галиция са били закрити 2 500 работни места.Определяне на извършващите съкращения предприятия и на работниците в целевата група за получаване на помощ8.  В заявлението се посочват общо 703 съкращения, от които 500 попадат в целевата група за получаване на помощ, в следните 82 предприятия:Предприятия и брой на освободените работници |Caramelo S.A., A Coruña | 237 | Nova Têxtil Alaricana S.L.L., Ourense | 12 |Peter John, A Coruña | 17 | Textiles Lendega, Ourense | 2 |Imperdible, A Coruña | 10 | Fil&Fil Camisero, Ourense | 1 |Melusiana S.L., A Coruña | 5 | Roberto Verino, Ourense | 1 |Baselytex S.L., A Coruña | 1 | Sociedad Textil Lonia, Ourense | 1 |Paulmoni Camiseri S.L., A Coruña | 4 | VDR Confecciones SLU, Ourense | 2 |Castmar S.L., A Coruña | 3 | VDR Punto SL, Ourense | 3 |Confecciones Nazabel S.L., A Coruña | 6 | Trinidad Viduera Design SL | 1 |Galicia Textil, A Coruña | 20 | Grupo Três Fashion SL, Ourense | 2 |Servicios Gallegos de Tejeduria S.L., A Coruña | 2 | Futura Linea, Pontevedra | 3 |Creaciones Teyma 2003 S.L., A Coruña | 15 | Gonzabell, Pontevedra | 12 |Confecciones Furelos S.L., A Coruña | 2 | Model Novia, Pontevedra | 15 |Galitex S.A., A Coruña | 2 | Selmark, Pontevedra | 5 |Jevaso S.L., A Coruña | 3 | Sotexga S.L.L., Pontevedra | 7 |Confecciones Cotelo, A Coruña | 7 | Umbro, Pontevedra | 4 |Maria y Nieves S.L., A Coruña | 6 | Textiles Rocabe S.L., Pontevedra | 2 |Tocci, A Coruña | 6 | Industrias Kamay, Pontevedra | 18 |Céltica de confecciones, A Coruña | 1 | Toypes, Pontevedra | 20 |Confecciones Carioca S.L., A Coruña | 1 | Montoto, Pontevedra | 102 |Vicente Romeo S.L., A Coruña | 2 | Florentino, Pontevedra | 1 |Volvoreta S.A, A Coruña | 1 | Creaciones y Diseño Alonsan S.L., Pontevedra | 12 |Vicaro Confeccion S.L., A Coruña | 2 | Confecciones Labora, Pontevedra | 16 |Confeccionnes Liñaza S.L., A Coruña | 1 | Confecciones José Abal Pereira, Pontevedra | 1 |Mafecco, A Coruña | 1 | Pilar Bande S.L., Pontevedra | 2 |Ibia Textil SL, A Coruña | 1 | Cintugal, Pontevedra | 1 |Rosa de Neira S.L., A Coruña | 2 | Confecciones Gundemaro, Pontevedra | 9 |Confecciones Lema, A Coruña | 12 | Enmanuel, Pontevedra | 4 |Confecciones Goa, A Coruña | 10 | Iglesias Duro S.L., Pontevedra | 2 |Veiga de Compostela, A Coruña | 1 | Naffta, Pontevedra | 6 |Confecciones intimas, A Coruña | 1 | Lacemar Sport S.L., Pontevedra | 3 |Confeciones Careixon, A Coruña | 1 | Ponte Punto SA, Pontevedra | 2 |Chao Prieto S.L., Lugo | 5 | Sebasian Criado del Rey de Haz, Pontevedra | 1 |Diseño Tecnologico Textil Galicia S.L., Lugo | 1 | Ganirope S.L., Pontevedra | 1 |Almacenes Martinez, Lugo | 1 | Sposa Novias, Pontevedra | 1 |Vidrio, Ourense | 12 | Stylmalla, Pontevedra | 3 |Confecciones Domingo S.L., Ourense | 2 | Short Cut, Pontevedra | 2 |Delgado Fabello S.L., Ourense | 3 | Modatest, Pontevedra | 1 |Sociedad Textil Monterrey S.L., Ourense | 5 | Presagio S.L., Pontevedra | 1 |Modalher Outomuro S.L., Ourense | 3 | Confecciones Minada S.L., Pontevedra | 1 |Euro Gomca, Ourense | 1 | Doberty, Pontevedra | 1 |Marcos Moda S.L., Ourense | 2 | Confecciones Salnés, Pontevedra | 1 |Общо предприятия: 82 | Общо освободени работници: 703 |9.  Разбивката на работниците в целевата група за получаване на помощ е, както следва:Категория Брой ПроцентМъже 68 13,5Жени 432 86,5Граждани на ЕС 484 96,7Граждани на държави извън ЕС 16 3,3От 15 до 24 години 0 0,0От 25 до 54 години 457 91,4Над 54 години 43 8,610.  Разбивката по професионални категории е, както следва:Категория Брой ПроцентОператори на текстилни машини 194 38,9Складов персонал 57 11,3Кроячи 49 9,8Гладачи 47 9,4Инспектори 35 7,0Шивачи 12 2,5Конструктори на облекло 6 1,2Други 100 19,911.  Посочените като „други“ 19,9 % работници попадат в различни категории, като например търговски персонал, шофьори, персонал в областта на информатиката, почистващ персонал и механици.12.  В съответствие с член 7 от Регламент (ЕО) № 1927/2006 Испания потвърди, че при различните етапи на прилагане на ЕФПГ и по-специално, по отношение на достъпа до ЕФПГ, се прилага и ще продължи да се прилага политика на равнопоставеност между жените и мъжете, както и недопускане на дискриминация.Описание на засегнатата територия и органите и заинтересованите страни в нея13.  Засегнатата територия е автономната област Галисия, състояща се от провинциите Ла Коруня, Луго, Оренсе и Понтеведра. Основните засегнати публични органи са „Conselleria de Traballo e Benestar“ и „Conselleria de Economia e Industria“.14.  Сред заинтересованите страни са: конфедерацията на текстилния промишлен отрасъл в Галисия (COINTEGA[6]), сдружението на плетачния промишлен отрасъл и отрасъла на облеклото в Луго, Оренсе и Понтеведра (AICLOP[7]), сдружението на предприемачите в отрасъла на конфекционното облеклото в Ла Коруня, както и профсъюзите „Comisiones Obreras“ (CC.OO) и „Unión General de Trabajadores“ (UGT).Предполагаемо въздействие на съкращенията върху заетостта на местно, регионално и национално равнище15.  Испания твърди, че Галисия е пострадала сериозно от кризата в промишлеността. В периода 2007—2009 г. в промишлеността са били закрити 32 700 работни места, 4 414 от които — в текстилния отрасъл, 3 940 — в автомобилния отрасъл, а 2 098 — в морския промишлен отрасъл. Попадащите в обхвата на това заявление съкращения са задълбочили проблема.16.  На равнището на провинциите, засегнати от съкращенията, заявителят използва информация от Статистическия институт на Галисия[8], от която е видно, че за февруари 2009 г. и във връзка с броя на заетите работници в дейност по разделение 14 от NACE Revision 2 съкращенията, попадащи в обхвата на това заявление, представляват дял, както следва: 9,68 % в Понтеведра, 5 % в Луго, 4,4 % в Ла Коруня и 2,23 % в Оренсе.Съгласуван пакет от персонализирани услуги, които трябва да бъдат финансирани, и разбивка на свързаните с него очаквани разходи, включително неговата допълняемост с дейности, финансирани от структурните фондове17.  Всички по-долу изброени мерки се съчетават в съгласуван пакет от персонализирани услуги, целящ повторното интегриране на работниците на пазара на труда:18.  Професионално ориентиране : ще бъде осигурено на всичките 500 участници и включва определяне на профила на работниците, набелязване на персонализиран план за повторно интегриране на работниците на пазара на труда и индивидуализирано наблюдение.19.  Обучение и преквалификация : дейността е насочена към обучение на 100 работници, които да постъпят на работни места с голяма добавена стойност в текстилния отрасъл, напр. дизайн, администрация, технология, дистрибуторска дейност и логистика (програма, наречена „TЕxmellora“), и към обучение на други 50 работници за постъпване на нови работни места в друг отрасъл (програма, наречена „InsireTEX “). Обучението и по двете програми ще съответства на изискванията на евентуалните нови възможности за заетост.20.  Насърчаване на предприемачеството : дейността е насочена към целева група от 50 работници, като се цели насърчаване на започването на дейност като самостоятелно заето лице, създаването на кооперативи и малки и средни предприятия посредством програма, наречена „TЕxcreación“. Тя включва набелязването на възможности на пазара, анализ на степента на осъществимост, обучение, изготвяне на бизнес план и наблюдение и наставничество.21.  Ваучери за мобилност : предназначени са за насърчаване на мобилността в географски аспект чрез участие в свързаните с нея разходи. Очаква се 70 работници да се възползват от тази програма, наречена „MoveTEX“.22.  Ваучери за обучение : по програма, наречена „TExTIC“, по която се предоставя обучение в областта на информационните и комуникационните технологии, считано за основно за дейностите по търсене на работа. Очаква се 160 работници да пожелаят да се възползват от тази мярка.23.  Подкрепа за по-добро равновесие между професионалния и личния живот : дейността е в рамките на програма, наречена „Texconcilia“. Състои се в месечна финансова подкрепа в размер на около 400 EUR, предоставяна в продължение на максимум 10 месеца. С нея се цели покриване на разходите за по-добро съвместяване на личния, семейния и професионалния живот, по-специално в случай че съществува риск новата професионална ситуация да повлияе отрицателно върху равновесието между професионалния и личния живот поради продължително пътуване до работното място и обратно или поради променено разпределение на времето между професионалния и личния живот. Очаква се в тази мярка да участват 50 работници.24.  С разходите по прилагането на ЕФПГ, които са включени в заявлението в съответствие с член 3 от Регламент (ЕО) № 1927/2006, се обезпечават подготвителните дейности, дейностите по управление и по упражняването на контрол, както и по осигуряването на информация и реклама. В подготвителните дейности се включват проучване на характеристиките на заетостта в сферата на текстилния отрасъл, които може да бъдат използвани като отправна точка от всички, които участват в повторното интегриране на засегнатите освободени работници на пазара на труда. Общият размер на разходите за това проучване се оценява на 93 000 EUR.25.  Представените от испанските органи персонализирани услуги представляват активни мерки на пазара на труда, попадащи в обхвата на правомерните дейности, определени в член 3 от Регламент (ЕО) № 1927/2006. Испанските органи очакват общият размер на разходите за тези услуги да бъде в размер на 2 645 000 EUR, а на разходите по усвояването на ЕФПГ — на 193 000 EUR (= 6,8 % от цялата сума). Общият размер на поисканото от ЕФПГ участие възлиза на 1 844 700 EUR (65 % от общия размер на разходите).Дейности | Очакван брой работници от целевата група | Очаквани разходи на работник от целевата група (в евро) | Общ размер на разходите (ЕФПГ и национално съфинансиране) (в евро) |Персонализирани услуги (член 3, първа алинея от Регламент (ЕО) № 1927/2006) |Професионално ориентиране (Orientación professional) | 500 | 2 250 | 1 125 000 |Обучение и преквалификация (Formación y reciclaje) | 150 | 4 500 | 675 000 |Насърчаване на предприемачеството (Fomento del espiritu empresarial) | 50 | 4 500 | 225 000 |Ваучери за мобилност (Permisos para movilidad) | 70 | 2 000 | 140 000 |Ваучери за обучение (Permisos para formación) | 160 | 1 750 | 280 000 |Подкрепа за съвместяване (Ayudas para la conciliación) | 50 | 4 000 | 200 000 |Междинна сума за персонализирани услуги | 2 645 000 |Разходи за прилагането на ЕФПГ (член 3, трета алинея от Регламент (ЕО) № 1927/2006) |Подготвителни дейности | 123 000 |Управление | 15 000 |Информация и реклама | 25 000 |Дейности по контрол | 30 000 |Междинна сума на разходите за прилагането на ЕФПГ | 193 000 |Общо очаквани разходи | 2 838 000 |Участие на ЕФПГ (65 % от общия размер на разходите) | 1 844 700 |26.  Испания потвърждава, че описаните по-горе мерки са допълващи към дейности, финансирани от структурните фондове. Освен това испанските органи заявиха, че понастоящем не съществува специфична програма за освободените работници в текстилната промишленост. Съществува единствено обща програма, по която се предвиждат мерки за обучение на безработни работници.Дата(и), на която/които е започнало или предстои да започне предоставянето на персонализирани услуги на засегнатите работници27.  Испания започна предоставянето на персонализираните услуги на засегнатите работници, включени в съгласувания пакет, предложен за съфинансиране от страна на ЕФПГ, на 8 февруари 2010 г. Следователно тази дата представлява началото на периода, в който за приемливи се считат разходите за помощ, която може да бъде предоставяна по ЕФПГ.Процедури, съблюдавани при консултации със социалните партньори28.  Със социалните партньори е била проведена консултация по съгласувания пакет от мерки чрез форума за социален диалог за текстилния отрасъл, като участие са взели Xunta de Galicia, работодателите и профсъюзите.29.  Испанските органи потвърдиха, че са били спазени изискванията, установени в националното и в общностното законодателство относно колективните съкращения.Информация за дейностите, които са задължителни по силата на националното право или съгласно колективни споразумения30.  По отношение на критериите, предвидени в член 6 от Регламент (ЕО) № 1927/2006, в своето заявление испанските органи:31.  потвърдиха, че финансовото участие от страна на ЕФПГ не замества мерките, които са отговорност на дружествата по силата на националното право или колективни споразумения;32.  доказаха, че дейностите осигуряват подкрепа за отделните работници и не се използват за преструктуриране на дружества или отрасли;33.  потвърдиха, че за правомерните дейности, посочени в точки 17 и 19 по-горе, не получават помощи от други финансови инструменти на Общността.Системи за управление и контрол34.  Испания съобщи на Комисията, че финансовото участие ще бъде управлявано и контролирано от същите органи, които управляват и контролират финансирането по Европейския социален фонд (ЕСФ) в Испания. Междинно звено за управляващия орган ще бъде Dirección General de Planificación y Fondos Comunitarios в сътрудничество с Dirección General de Relaciones Laborales de la Xunta de Galicia.Финансиране35.  Въз основа на заявлението, подадено от Испания, предложеното участие от страна на ЕФПГ към съгласувания пакет от персонализирани услуги е в размер на 1 844 700 EUR, което представлява 65 % от общия размер на разходите. Сумата, предложена от Комисията за предоставяне от страна на фонда, е определена въз основа на предоставената от Испания информация.36.  Като отчита максималния възможен размер на финансово участие от страна на ЕФПГ в съответствие с член 10, параграф 1 от Регламент (ЕО) № 1927/2006, както и съществуващия марж за преразпределяне на бюджетните кредити, Комисията предлага да се мобилизират средства от ЕФПГ за цялата горепосочена сума, които да се предоставят по функция 1а от финансовата рамка.37.  Предложеният размер на финансовото участие ще позволи над 25 % от максималната годишна сума, набелязана за ЕФПГ, да остане на разположение за разпределение през последните четири месеца на годината съгласно изискването в член 12, параграф 6 от Регламент (ЕО) № 1927/2006.38.  С представянето на настоящото предложение за мобилизиране на ЕФПГ Комисията започва опростената тристранна процедура съгласно изискванията по точка 28 от Междуинституционалното споразумение от 17 май 2006 г., за да се осигури съгласието на двете звена на бюджетния орган относно необходимостта от използване на ЕФПГ и относно размера на необходимите средства. Комисията приканва звеното на бюджетния орган, което първо постигне съгласие на подходящо политическо равнище по проекта на предложение за мобилизирането, да информира другото звено и Комисията за своите намерения. В случай на несъгласие от страна на някое от двете направления на бюджетния орган ще бъде свикана официална тристранна среща.39.  Отделно от това Комисията представя искане за прехвърляне, за да бъдат вписани в бюджета за 2010 г. специални бюджетни кредити за поети задължения и специални бюджетни кредити за плащания съгласно изискването по точка 28 от Междуинституционалното споразумение от 17 май 2006 г.Източник на бюджетните кредити за плащания31. На настоящия етап от усвояването може да се предвиди, че бюджетните кредити за плащания, налични през 2010 г. по бюджетен ред 01.0404 „Рамкова програма за конкурентоспособност и иновации – Програма за предприемачество и иновации“ няма да бъдат напълно усвоени през тази година.32. В действителност по този ред се покриват разходите, свързани с прилагането на финансовия инструмент от тази програма, чиято основна цел е улесняване на достъпа на МСП до финансиране. Между прехвърлянията към доверителните сметки, управлявани от Европейския инвестиционен фонд, и плащанията за бенефициерите съществува известен период. Финансовата криза оказва съществено въздействие върху предвижданията във връзка с плащанията за 2010 г. В резултат на това методологията за изчисление на бюджетните кредити за плащания бе преразгледана, за да се избегнат прекалено големите салда по доверителните сметки, като бяха взети предвид очакваните плащания. Вследствие на това сумата от 1 844 700 EUR може да бъде предоставена за прехвърляне.Предложение заРЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАза мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/003 ES/ Galicia Textiles, Испания)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за функционирането на Европейския съюз,като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление[9], и по-специално точка 28 от него,като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията[10], и по-специално член 12, параграф 3 от него,като взеха предвид предложението на Европейската комисия[11],като имат предвид, че:(1) Европейският фонд за приспособяване към глобализацията (наричан по-нататък „ЕФПГ“) е създаден с цел да се предоставя допълнителна подкрепа на работниците, съкратени в резултат от значими структурни промени в световната търговия поради глобализацията, и те да бъдат подпомагани при повторното им интегриране на пазара на труда.(2) Обхватът на ЕФПГ беше разширен за подадените след 1 май 2009 г. заявления, за да се включи подкрепа за работниците, чието съкращаване е пряк резултат от глобалната финансова и икономическа криза.(3) Междуинституционалното споразумение от 17 май 2006 г. дава възможност за мобилизиране на ЕФПГ в рамките на годишния таван от 500 милиона евро.(4) На 5 февруари 2010 г. Испания подаде заявление за мобилизиране на ЕФПГ по отношение на съкращения в 82 предприятия, извършващи дейност по разделение 14 от NACE Revision 2 („Производство на облекло“) в един регион NUTS II, а именно Галисия (ES11), и представи допълнителна информация към него за периода до 11 май 2010 г. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006. По тази причина Комисията предлага да бъдат мобилизирани средства в размер на 1 844 700 EUR.(5) Поради това ЕФПГ следва да бъде мобилизиран за предоставяне на финансово участие по заявлението, подадено от Испания,РЕШИХА:Член 1В рамките на общия бюджет на Европейския съюз за финансовата 2010 година се мобилизира Европейският фонд за приспособяване към глобализацията (ЕФПГ) за осигуряване на сумата от 1 844 700 EUR под формата на бюджетни кредити за поети задължения и бюджетни кредити за плащания.Член 2Настоящото решение се публикува в Официален вестник на Европейския съюз .Съставено в […] на […] година.За Европейския парламент За СъветаПредседател Председател [1] ОВ С 139, 14.6.2006 г., стр. 1.[2] OВ L 406, 30.12.2006 г., стр. 1.[3] Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области (ОВ L 393, 30.12.2006 г., стр. 1).[4] В съответствие с член 3, трета алинея от Регламент (ЕО) № 1927/2006.[5] http://ec.europa.eu/enterprise/sectors/textiles/statistics/index_en.htm.[6] Confederación de Industrias Textiles de Galicia.[7] Asociación de industrias de punto y confección de Lugo, Ourense y Pontevedra.[8] www.ige.eu.[9] ОВ С 139, 14.6.2006 г., стр. 1.[10] ОВ L 406, 30.12.2006 г., стр. 1.[11] ОВ C […], […] г., стр. […].